Florence Baverel-Robert

**Florence Baverel-Robert**, rođena 24. maja 1974. u Pontarlieru u Francuskoj, kao Florence Baverel, je nekadašnja francuska biatlonka. Baverel je olimpijska pobjednica u sprintu.

## Karijera
### Olimpijske igre 
Florence Baverel je tri puta nastupila na Zimskim olimpijskim igrama: na ZOI 1998, ZOI 2002. i ZOI 2006. Na trećem nastupu na ZOI 2006. u utrci na 7,5&nbsp;km osvojila je zlatnu medalju, kada je bez promašaja i zaostatkom od 2.4&nbsp;s bila brža od švedske biatlonke Anne Carin Zidek. Na istim igrama osvojila je bronzanu medalju u štafeti s Delphyne Peretto, Sylvie Becaert i Sandrine Bailly i zaostatkom od 2:26.2&nbsp;min u odnosu na pobjedničku rusku štafetu u sastavu:
Ana Bogali, Svjetlana Išmuratova, Olga Zajceva i Albina Ahatova.

### Svjetska prvenstva 
Baverel je nastupila na jedanest Svjetskih prvenstava od SP 1995. do SP 2007. Osvojila je pet srebrnih i četiri bronzane medalje. Prvu srebrnu medalju osvojila je na SP 1995. u štafeti s Corinne Niogret, Véronique Claudel i Anne Briand, a drugu na SP 1996. u štafeti s Corinne Niogret, Emmanuelle Claret i Anne Briand. na istom prvenstvu u istom sastavu osvojila je bronzanu medalju u ekipnoj utrci. Na SP 1999. s Delphyne Heymann, Christelle Gros i Corinne Niogret osvojila je bronzanu medalju u štafeti. Prvu medalju u pojedinačnim disciplinama osvojila je na narednom prvenstvu u potjeri, kada je nakon utrke u sprintu i osvojenog 32-og mjesta, osvojila bronzanu medalju. Tek na SP 2006. ponovo je osvojila jednu medalju i to u mješovitoj štafeti s Vincentom Defrasne, Sandrinom Bailly i Raphaëlom Poirée. Na SP 2007. osvojila je tri srebrne medalje: U utrci na 15&nbsp;km, u štafeti s Delphyne Peretto, Sylvie Becaert i Sandrine Bailly; te u mješovitoj štafeti s Sandrine Bailly, Vincentom Defrasne i Raphaëlom Poirée.

### Svjetski kup 
Prvi nastup Florence Baverel u Svjetskom kupu bio je u sezoni 1994/95. U prvoj utrci u austrijskom Bad Gasteinu 8. decembra 1994. je osvojila 43-o mjesto u utrci na 15&nbsp;km sa sedam promašaja i zaostatkom od 9:19.5&nbsp;min u odnosu na pobjednicu Anne Briand. Najbolji rezultati su joj šest drugih mjesta u trkama na 15&nbsp;km, 7,5&nbsp;km i u utrkama potjere. U štafetnim utrkama i ekipnim utrkama je pobijedila devet puta.

## Prestanak karijere 
Aktivnim bavljenjem biatlonom prestala se baviti 2007. godine

## Privatni život 
Nakon aktivne karijere postala je majka kćeri i komentatorica francuskog izdanja Eurosporta u oktobru 2008. godine. Sada ima troje djece. Radila je, između ostalog, kao odgojitelj za djecu s invaliditetom i kao instruktor za francusku vojsku. Razvedena je od bivšeg biatlonca Juliena Roberta za kojeg se udala 2000. godine. Od 2012. je u vezi s biatloncem Gilles Marguetom.

## Nagrade 
Godine 2006. dodijeljen joj je Nacionalni orden Legije časti u rangu kavalira.

## Napomene 
## Vanjski linkovi 
* 
* 
* Zvanična banka podataka IBU-a

## Reference 
Kategorija:Rođeni 1974.
Kategorija:Biografije, Pontarlier
Kategorija:Francuski biatlonci
Kategorija:Francuski olimpijci u biatlonu
Kategorija:Osvajači medalja na Svjetskim prvenstvima u biatlonu
Kategorija:Biatlonci na Zimskim olimpijskim igrama 1998.
Kategorija:Biatlonci na Zimskim olimpijskim igrama 2002.
Kategorija:Biatlonci na Zimskim olimpijskim igrama 2006.
Kategorija:Osvajači zlatne medalje na Olimpijskim igrama (Francuska)
Kategorija:Osvajači bronzane medalje na Olimpijskim igrama (Francuska)
Kategorija:Osvajači medalja na Zimskim olimpijskim igrama 2006.
Kategorija:Nosioci Nacionalnog ordena Legije časti